
Az emberek nagy többsége nem rokonszenvez az apró emlősökkel, 
a denevérekkel, cickányokkal, egerekkel és társaikkal. Egyesek 
, félnek", mások , irtóznak" tőlük — teljesen alaptalanul. Érdekes, 
hogy azért akadnak közöttük olyan fajok is, például a sün vagy 
a mókus, amelyek az előbbiekkel ellentétben általános népszerű- 
ségnek örvendenek, és számos gyermekmese főhőseivé váltak. 

Tény, hogy az apró emlősök nem mindegyike szívesen látott 
vendég a mező- és erdőgazdaságban. Akadnak közöttük olyan 
fajok — például a mezei pocok vagy a hörcsög -, amelyek egyes 
években elszaporodva jelentős anyagi kárt is okozhatnak. Elle- 
nük természetesen küzdenünk kell, elsősorban a biológiai védeke- 
zés lehetőségeivel. A baglyok, ölyvek, vércsék, a róka, a görény és 
társaik töltik be a természet ősi rendje szerint azt a szerepet, hogy 
skordában tartsák" az apró rágcsálók tömegeit. Ézt a természetes 
egyensúlyt a nagy monokultúrák létesítésével és a ragadozók okta- 
lan pusztításával az ember sajnos már rég megbontotta. Az ősi 
állapot visszaállítása ma már lehetetlei 
kell lennünk, hogy a kártevőnek mi 
elsősorban azok természetes ellenségei vegyék fel a harcot. Az öly- 
vek, baglyok és társaik még ma is a legeredményesebb pocok- 
pusztítók. 

Mi pedig próbáljuk meg túltenni magunkat azon az ellenszen- 
ven, melyet valósággal belénk neveltek még gyermekkorunkban. 
Lássuk meg bennük is a természet más fajokkal egyenértékű tag- 
jait, hogy ha erdőn és mezőn járva, véletlenül találkozunk vala- 
melyikükkel, jó érzéssel gondoljunk az avarban motozó hegyes 
orrú cickányra vagy a hosszú farkú egérre. 


1. Négyujjú elefántcickány (Petrodromus tetradactylus). Az elefánt- 
cickányok csak Afrikában élnek. Kis termetű, egér vagy legfeljebb 
patkány nagyságú állatok. Orruk hosszú, ormányszerűen meg- 
nyúlt, fülük viszonylag nagy. A négyujjú elefántcickány apró 
állatka, szeme nagy, bundája sárgás vörhenyesbarna. Lába, külö- 
nösen a hátulsó pár, feltűnően hosszú. Hazája Afrika keleti és 
déli része. Erdőkben, bokros-fás területeken él, de — bár nemcsak 
éjszaka, hanem nappal is mozog - ritkán kerül szem elé, oly ügye- 
sen bujkál az avar és a fű között. Tanyája földi üregekben, öreg 
fák gyökerei között van. Mozgásterülete viszonylag kicsi. Táplá- 
léka különböző rovarokból, hangyákból, pókokból áll, ezeket a fű 
között kutatva szedi össze, Veszély esetén hátulsó lábaival , dobol", 
majd villámgyorsan rejtekébe surran. Menekülés közben néha 
hangos, síró kiáltást hallat. Viselkedésmódjáról, a szaporodás és 
fiókanevelés körülményeiről alig tudunk valamit, holott az ele- 
fántcickányok helyenként nagyon gyakoriak. Legfőbb ellenségeik 
a különböző baglyok és ragadozó madarak. 


2. Foltos elefántcickány (Rhynchocyon cirnei). Nagyobb, mint 
az előbbi faj. Hátán és oldalain a csikokba rendeződött fekete- 
fehér foltozás igen jellegzetes, Bajuszszálai, mirtt az elefántcická- 
nyoknál általában, hosszúak. A Kongó északi folyása és a Zam- 
bezi mentén elterülő erdőkben él. Éjszaka és nappal egyaránt jár 
zsákmány után. Táplálékát az avarban és a fű között élő külön- 
böző apró rovarok, csigák és más állatok alkotják. 


3. Fürge vidracickány (Potamogale velox). Nyújtott testű állatka, 
szőre felül csokoládébarna, alul fehéres. Orra az elefántcickányo- 
kéval ellentétben széles, a tövében vaskos, rövid szőrű, farka oldal- 
ról lapított, a vízben való kormányzásra szolgál. Közép-Afrika 
erdős mocsaraiban és folyóiban él. Rovarokkal, halakkal, békák- 
kal táplálkozik. 

I. tábla 


1. Sün (Erinaceus europaeus). Legnagyobb rovarevő emlősünk. 
Legszembetűnőbb rajta a hátoldalát borító tüskeruha. A tüskék 
száma kb. 16000. Feje és hasoldala durva szőrrel borított, orra 
megnyúlt. Veszély esetén erős bőrizmai segítségével gömb alakúra 
húzza össze magát, tüskéi ilyenkor körben az ellenség felé mered- 
nek. A legészakibb részektől eltekintve egész Európában él, ha- 
zánkban a hegy- és dombvidéken éppen úgy megtaláljuk, mint 
az alföldi nagy kultúrterületeken vagy a Hortobágy szikes legelőin. 
Elsősorban éjszaka jár zsákmány után, a nappalt rejtekében össze- 
húzódva, bokor alatt, gyökerek vagy rőzserakás között tölti. 
Tápláléka gyakorlatilag minden elérhető élőlény, kezdve a csi- 
gáktól, férgektől, rovaroktól egészen a békákig és különböző apró 
ő Megöli és elfogyasztja a mérges kígyókat is! Téli 
álmot alszik. Párzási ideje március-áprilistól egészen augusztusig 
elhúzódik, az ellési idő május és szeptember közé esik. Jól elrej- 
tett és puhán bélelt fészkében a nőstény 5-6 heti terhesség után 
2-10 (többnyire 6-7) fiókát ellik. Ezek eleinte csupaszok és vakok, 
hátoldalukat puha, fehér tüskék borítják. Közöttük bújnak ki 
a végleges tüskék, melyek négy hét alatt fejlődnek ki. Ezt követ. 
leg a fehér , gyerektüskék" kihullanak. A sün a kertekben, gyümöl- 
csösökben, erdőszéleken rengeteg rovart pusztít el, ezért feltét- 
lenül hasznos. Védett. 


2. Fehér sün (Erinaceus algirus). Valamivel kisebb, mint a mi 
sününk, lábai hosszabbak, tüskéi világosabb színűek, fülei viszont 
nagyobbak. Elterjedési területe Afrikából átnyúlik Spanyol- és 
Franciaország tengerparti részeire is. Életmódja a közönséges 
sünéhöz hasonló, téli álmot azonban hazájának éghajlati viszo- 
nyai miatt nem alszik. 


3. Kapföldi sün (Erinaceus frontalis). Afrika déli felén élő sünfaj. 
Külsejében az előbbiekre emlékeztet, de orra és alsótestének, vala- 
mint lábainak szőrzete fehér színű. 

II. tábla 


1. Vakond (Talpa europaea). Föld alatt élő, rovarevő emlősünk. 
Teste hengeres, a nyak nem vékonyodik el, fülkagylója hiányzik, 
szeme csökevényes. Mellső lábai erős ásólábakká módosultak. 
Bundája mélyfekete, de néha szürke vagy fehér példányok is akad- 
nak. Európa legnagyobb részén elterjedt, hazánkban a sík- és 
dombvidéken egyaránt közönséges. A jól ismert vakondtúrások 
föld alatti zsákmányszerző útjairól árulkodnak. Elsősorban gilisz- 
tákat, rovarlárvákat fogyaszt, de a járataiba kerülő apró emlő- 
söket is megtámadja. A növények gyökereit nem rágja, oda csak 
az ott élő lárvák miatt megy. Téli álmot nem alszik. Tavasszal 
párzik, a nőstény 4-6 heti vemhesség után 4-6 fiókát ellik, melyek 
5-6 hetes korukban már önállóak, és új járatokat készítenek. 
Védett. 


2. Földközi-tengeri vakond (Talpa caeca). Az előbbihez nagyon 
hasonló, de orra hosszabb, és az ásólábak szőrzete csaknem fehér. 
Dél-Európában, elsősorban Spanyolországban és a Balkánon él. 


3. Spanyol pézsmacickány (Desmana pyrenaica). Testalkata 
a vakondéra emlékeztet, de annál mozgékonyabb. Farka a végén 
lapított, orra megnyúlt, szemei rendkívül kicsinyek. Hátulsó lábai 
feltűnően nagyok. Bundája felül sötétbarna, alul ezüstfehér, a mel- 
len sárgás árnyalattal. Az Ibériai-félsziget északi felén, főként 
hegyi patakokban, mocsaras, nedves réteken találjuk. Éjszakai ál- 
lat. Zsákmányát -— kígyókat, csigákat, piócákat és rovarokat — 
elsősorban a vízben szedi össze. Szaporodásmódját még nem is- 
merjük kielégítően. 


4. Keleti pézsmacickány (Desmana moschata). Az előbbi fajnál 
jóval nagyobb, bundája felül inkább szürkésbarna. A Szovjetunió 
európai területein, a Fekete-tengertől északkeletre él, ahol értékes 
prémje miatt 1929-1940 között több helyen mesterségesen telepí- 
tették meg. 

III. tábla 


1. Erdei cickány (Sorex araneus). A cickányok apró termetű rovar- 
evő emlősök. Rövid életűek, téli álmot nem alusznak. Az erdei 
cickány egyike a legközönségesebb hazai fajoknak. Bundája felül 
általában sötétbarna, alul szürkésfehér. Fogai vörös hegyűek, a fel- 
ső egy hegyű fogak száma 5. Ez utóbbi valamennyi Sorex fajra 
érvényes. Az erdei cickány Európa legnagyobb részén elterjedt, 
hazánkban a nedvesebb talajú erdőkben, nádasok környékén 
mindenütt gyakori. Főként éjjel keresi csigákból, rovarokból, fér- 
gekből álló táplálékát. Megöli a pocok- vagy egérfészekben talált 
fiókákat is. Állandóan mozog, hosszú orrával szimatolva kutat 
zsákmány után. Tavasszal és nyáron párosodik, a nőstény 3-4 
alkalommal 6-8 fiókát ellik. Védett. 


2. Havasi cickány (Sorex alpinus). Körülbelül akkora, mint az er- 
dei cickány. Farka viszonylag hos: Bundája felül sötét barnás- 
szürke, alul szürkésbarna, de az állat egészében véve egyszínűnek 
tűnik. Európában csak a magasabb hegyekben, elsősorban az Al- 
pokban és a Kárpátokban él, ahol 500 és 2500 m között főleg 
a fenyvesek lakója. Hazánkban még nem mutatták ki, de előfor- 
dulása az ország nyugati határai mentén, elsősorban Kőszeg vidé- 
kén valószínű. Az osztrák oldalon a határ méntén gyűjtötték. 
Életmódja nagyjából megegyezik a többi Sorex fajéval. Vadász- 
területe viszonylag kicsi, a lakásául szolgáló üregtől nem távozik 
messzire. A baglyok gyakori zsákmánya. 


3. Álarcos cickány (Sorex caecutiens). Kisebb termetű, mint 
az erdei cickány. Bundája felül vörhenyesbarna, alul piszkosfehér, 
ez a szín az oldalakra is felhúzódik. Európában északon, észak- 
keleten terjedt el, de foltszerűen előfordul Lengyelországban is. 
Életmódja nagyon kevéssé ismert, és így csak feltételezni tudjuk, 
hogy elsősorban a tajga és a tundra, valamint a magas hegységek 
lakója. 

IV. tábla 


1. Törpe cickány (Sorex minutus). A legkisebb hazai emlősállat, 
testhosszúsága 40-55 mm. Felül szürkésbarna, alul világosszürke. 
Európában az lIbériai-félsziget kivételével úgyszólván mindenütt 
előfordul. Hazánkban elsősorban a nedvesebb helyeket kedveli, 
gyakori például a Kis-Balatonon és a Hortobágy mocsaras részein. 
Nappal és éjszaka egyaránt jár zsákmány után. Magas cincogó 
hangja gyakran hangzik fel a fű közül. A párosodási időszak 
hosszú, tavasztól egészen a nyár derekáig tart. A nőstény növényi 
anyagokból készített fészkében 4-10 fiókát szül. A törpe cickány 
rokonaihoz hasonlóan rendkívül falánk, és mindent elfog, amivel 
csak meg tud birkózni. Tápláléka főként különböző rovarokból, 
csigákból, gilisztákból áll. Télen gyakran pajtákba, kazlak alá 
húzódik. Védett. 


2. Apró cickány (Sorex minutissimus). Még kisebb, mint a törpe 
cickány. Korábban csak a Szovjetunió ázsiai területeiről ismer- 
ték, de legújabban Finnországban is megtalálták. Erdőkben él, 
ahol főként éjszaka jár zsákmány után, de a többi cickányhoz 
hasonlóan néha nappal is előbújik rejtekéből. Apró rovarokkal, 
férgekkel táplálkozik. 


3. Kisded cickány (Suncus etruscus). A föld legkisebb emlősállata. 
Súlya mindössze 1,5-2 g. Bundája egyszínű barnás, kiálló, feltűnö- 
en hosszú szőrszálakkal, melyek különösen a farkon szembetűnő- 
ek. Nagy fülkagylói kiállnak a bundából. Fogai apró termetéhez 
képest rendkívül fejlettek, fehérek. Európában csak a déli része- 
ken, főként a tengerpartok közelében él, hazánkban nem fordul 
elő. Bokrosokban, kultúrterületeken, kertekben tanyázik. Éjszaka 
jár zsákmány után, a nappalt gyökerek között, öreg köfalak repe- 
déseiben készített vackában tölti. A nőstény a nyár folyamán 
hozza világra 5-7 fiókáját. Tápláléka különböző apró rovarokból, 
csigákból, férgekből áll. Gyakran felbukkan a lakóházak környé- 
kén is. 

V. tábla 


1. Közönséges vízicickány (Neomys fodiens). A hazai cickányfajok 
legnagyobbika, testhossza 78-95 mm, a farok 49-68 mm. Fogai 
vörös hegyűek, a vízicickányok felső egyhegyű fogainak száma 4. 
Bundája tömött, színezete rendkívül változékony, a hátoldalon 
barnás vagy feketésbarna, alul piszkosfehér. Farka alsó oldalán, 
a középvonalban, sörtetaraj húzódik egészen a hegyéig. A közön- 
séges vízicickány csaknem egész Európában előfordul. Nevének 
megfelelően csak vizek környékén, hazánkban főként a Dunán- 
túlon él, az Alföldön jóval ritkább. Kitűnően úszik és bukik, 
táplálékának egy részét a víz alatt szerzi meg. A tartózkodásra 
szolgáló üreget is a vízpartba vájja, néha egerek vagy pockok 
járatait foglalja el. Lakásának rendszerint több kijárata is van, 
ezek közül egy mindig a víz színe alatt nyílik. Áprilisban-májusban 
párzik, a nőstény az üreg mélyén mohából és fűszálból gondosan 
elkészített fészkében évente kétszer-háromszor 5-6 fiókát ellik. 
Ezek 15-18 napig vakok, és csak 7 hetes korukban válnak önállók- 
ká. A viízicickány tápláléka rendkívül változatos, gilisztákat, 
különböző rovarokat, lárvákat, csigákat és apró halakat zsák- 
mányol. Általában éjszaka jár táplálék után, de különösen csendes 
erdei patakok mentén nappal is találkozhatunk vele. Meglehetősen 
rejtve mozog, inkább sűrűn hallatott csicsergő Nangja árulja el. 
Védett. 


2. Miller vízicickánya (Neomys anomalus). Alig kisebb az elő; 
fajnál, amelyhez egyébként is nagyon hasonlít. A farka alsó olda- 
lán levő sörtetaraj azonban csak a hegye felé látható. Hátulsó lábai 
általában kisebbek, a lábak szélén levő sörteszegély is alacsonyabb, 
mint a közönséges vízicickánynál, Európai elterjedése nem olyan 
egyenletes, mint az előbbi fajé. Hazánkban patakok, tavak mentén 
sokfelé megtalálták. Gyakori például a Kis-Balatonon, különösen 
a mocsaras szigeteken és a gátak közelében. Életmódja és szapo- 
rodása hasonló az előbbi fajéhoz. Védett. 

VI. tábla 


1. Mezei cickány (Crocidura leucodon). Valamivel kisebb, mint 
az erdei cickány. Felül barna, alul fehéres, a két szín éles határral 
válik el egymástól. Mindhárom itt ismertetett Crocidura fajra 
jellemző, hogy a farok szőrzetéből magánosan álló, hosszabb szá- 
lak merednek ki. Fogaik fehérek, a felső egy hegyű fogak száma 3. 
A mezei cickány Európában főként a középső és nyugati részeken 
él. Hazánkban kultúrterületeken, mezei bokrosokban, kertekben 
található legnagyobb számban. A nappalt egérlyukban vagy más 
alkalmas rejtekhelyen tölti, éjszaka jár zsákmány után. A nőstény- 
nek évente 6-8 kölyke születik. Amikor a kicsinyek már kiláto- 
gatnak a fészekből, néha anyjuk és egymás farka tövébe kapasz- 
kodva, , karavánt" alkotva haladnak előre. A mezei cickány táp- 
láléka főként rovarokból áll. Védett. 


2. Keleti cickány (Crocidura suaveolens). Hasonlít az előbbihez, 
de kisebb termetű, és a hát, has színezete nem éles határral, hanem 
fokozatosan olvad egymásba. Európában a középső, keleti és déli 
tájakon él. Hazánkban gyakori, főként a mezőgzadasági kultú- 
rákat, mezőket, kerteket látogatja. Gyakran különböző épületekbe 
is behúzódik. Tanyája földi lyukban, farakások vagy rőzsekupa- 
cok alatt van. Szaporodása valószínűleg nints pontos időszakhoz 
kötve, mert az év minden szakában találtak már fiókákat. A téli 
elléseket épületek belsejében tanyázó példányoknál észlelték. 
A nőstény egy-egy alkalommal 5-10 csupasz és vak kölyköt ellik. 
Különböző férgeket és rovarokat fogyaszt. Védett. 


3. Házi cickány (Crocidura russula). Színezetében a keleti cickány- 
hoz hasonlít, de annál nagyobb. Farka viszonylag hosszú. Euró- 
pában a nyugati és déli részeken él, hazánkban még nem mutatták 
ki. Erdőszéleken, kertekben, bokrosokban tanyázik, de gyakran 
felbukkan épületek belsejében is. Elsősorban éjszaka mozog, de 
ahol nem zavarják, nappal is jár rovarzsákmánya után. 

VII. tábla 


1. Nagy patkósorrú denevér (Rhinolophus ferrumeguinum), A pat- 
kósorrú denevérek külön családot alkotnak. Az orrnyílást pat- 
kó alakú bőrszegély veszi körül, fülfedőjük hiányzik. A nőstények 
évente egyetlen kölyköt szülnek. A nagy patkósorrú denevér a leg- 
nagyobb a három hazai faj közül. Szárnyterpesztése 320-380 mm, 
az alkar hossza 57-59 mm. Európában a középső és a déli részek 
lakója. Hazánkban elsősorban a hegyvidékekről ismerjük. Rend- 
szerint barlangokban tanyázik, ott is telel, de nyáron épületek pad- 
lásterében is felbukkan. Áprilistól októberig mozog. Röpte vi- 
szonylag l; , általában alacsonyan vadászik. Párzási ideje ősszel 
kezdődik, de a petesejt csak tavasszal termékenyül meg. A nyári 
hónapokban kölykezik. Tápláléka különböző repülő rovarokból 
áll. Védett. 

Ismeretes, hogy a denevérek milyen jól tájékozódnak a sötétben. 
Repülés közben ultrahangokat bocsátanak ki, melyek az útjukba 
eső tárgyakról és a repülő rovarokról visszaverődnek. Spallan- 
zani, olasz tudós a 18. században ezt szellemes kísérlettel igazolta. 
A denevérek soha nem ütköztek azokba a csengőkkel ellátott 
drótszálakba, melyeket sötét szobában feszített ki. 


2. Kis patkósorrú denevér (Rhinolophus hippősideros). Jóval ki- 
sebb, mint az előbbi faj, szárnyterpesztése 220-260 mm. Az alkar 
hossza 37-41 mm. Testsúlya mindössze 3-10 gramm. Színezeté- 
ben a vörhenyes árnyalat kevéssé érvényesül. A fiatalok, mint 
az előbbi fajnál is, szürkék. Európában kicsit északabbra is meg- 
található, mint a nagy patkósorrú denevér. Magyarországon min- 
denfelé előfordul, de sok sehol sincs belőle. A telelő példányok is 
mindig magányosan lógnak a barlangok sziklafalán. Telelése 
októbertől március-áprilisig tart. Ősszel párzik, a megtermékenyü- 
lés azonban e fajnál is csak tavasszal következik be. A nőstények 
a kölykezés idején, rendszerint júniusban, védett padlásokra hú- 
zódnak. A gyűrűzések szerint csak kis körzetben kóborol. Éjszaka 
repülő rovarokkal táplálkozik. Védett. 

VIII. tábla 


1. Közönséges denevér (Myotis myotis). Nagy testű denevérfaj, 
szárnyterpesztése 390-420 mm. Füle hosszabb 25 mm-nél. Színe- 
zete vörhenyesbarna, a felnőtt állatok hasoldala sárgás árnyalatú. 
Európa középső és déli tájain él, hazánkban a Dunántúlon és az 
Északi-középhegységben gyakori. Barlangokban, sötét padlásokon 
tanyázik. Este viszonylag későn repül ki, és hajnalban korán tér 
vissza rejtekébe. A gyűrűzések eredményei szerint a hazai állomány 
jelentős része szlovákiai barlangokban telel. 200-250 km-nyire 
is elvándorol. Ősszel párzik, a nőstények tavasszal termékenyülnek 
meg, és május-júniusban szülnek. Nagy testű lepkékkel, cserebo- 
garakkal táplálkozik, így mező- és erdőgazdaságilag jelentős hasz- 
not hajt. Védett. 


2. Hegyesorrú denevér (Myotis blythi oxygnathus). Valamivel ki- 
sebb, mint az előbbi faj. Füle rövidebb 25 mm-nél. Színezete a kö- 
zönséges denevéréhez hasonló, de a hasoldal mindig fehér vagy szür- 
késfehér árnyalatú. Európában a melegebb, déli és középső tája- 
kon él. Hazánkban a legközönségesebb denevérfaj, mely különö- 
sen az Alföldön gyakori. Októberben mészkőbarlangokba húzó- 
dik, ahol néha több ezer példány van együtt. Telelőhelyét április- 
májusban hagyja el, nyáron barlangokban vagy Dadlástereken ta- 
nyázik. A gyűrűzések eredményei szerint a Budapest környéki bar- 
langokból elsősorban a Duna-Tisza közére vonul. Szaporodás- 
módja és táplálkozása nagy vonalakban azonos a közönséges de- 
nevérével. Védett. 


3. Csonkafülű denevér (Myotis emarginatus). Kisebb termetű faj, 
szárnyterpesztése 270-280 mm. Fülkagylója hátulsó szélén mély 
bemetszés van, ezt a fülfedő hegye nem éri el. Bundája vörhenyes- 
barna, alul világosabb. Európa középső és déli tájain él, hazánk- 
ban néhány középhegységből ismert. Télire barlangokba, pincék- 
be húzódik. Szívesen bújik sziklarepedésekbe. Védett. 


20 


1. Kései denevér (Eptesicus serotinus). Nagyobb testű denevéreink 
közé tartozik, szárnyterpesztése 340-360 mm. Európában az északi 
részek kivételével mindenütt előfordul, hazánkban egyike a leg- 
közönségesebb denevérfajoknak. Nyáron padlásokon, ablaktokok 
mögötti résekben, templomtornyokban tanyázik, télire is hasonló 
rejtekhelyet keres fel, barlangokba csak ritkán húzódik. Pihenő- 
helyét csak jóval napnyugta után hagyja el. Erdőszéleken, kertek- 
ben, sőt a városi utcákon is vadászik. Kölykezés idejére a nősté- 
nyek alkalmas padlásokon, , gyermekszobában" gyűlnek össze. 
Utcán vadászgató példányai nyáron a nyitott ablakon át néha 
a szobába tévedhetnek, de onnét mihamar ki is repülnek. Védett. 


2. Korai denevér (Nyctalus noctula). Egyike a legnagyobb denevér- 
fajoknak, kiterjesztett szárnya 350-400 mm. Bundája rövid szó- 
rökből áll, vörhenyes színezetű. Európában csak a legészakibb 
tájakon hiányzik, hazánkban mindenütt előfordul. Nyáron fa- 
odúkban tanyázik, ahol rendszerint több példány van együtt. Jel- 
legzetesen cincogó hangjuk a denevérek lakta odút hamar elárulja. 
Nagyon korán vadászni kezd, ősz elején néha a déli órákban is 
láthatunk magasban szálldosó példányokat. Röpte ügyes, fordula- 
tokban gazdag. Faodúkban, épületekben telel, barlangokba nem 
megy. A gyűrűzések eredményei szerint nagyobb távolságokra, 
700-900 km-nyire is elvándorol. A nősténynek nyár elején két 
kölyke van. Védett. 


3. Szőröskarú denevér (Nyctalus leisleri). Az előbbinél kisebb faj. 
A vitorla alsó fele a kar mentén sűrű szőrrel fedett. Európának 
főleg a keleti részein él, hazánkban nem gyakori. Erdős vidéken, 
faodúkban tanyázik. Védett. 


4. Óriás korai denevér (Nyctalus lasiopterus). A legnagyobb euró- 
pai denevérfaj. Szárnyterpesztése 600 mm. Hazánkban eddig há- 
rom példánya került elő. Védett. 

X. tábla 


1. Pisze denevér (Barbastella barbastellus). Kis termetű faj, szárny- 
terpesztése 260-280 mm. Színezete majdnem fekete. Fülének és 
orrának alakja rendkívül jellemző. Európában csaknem mindenütt 
él, hazánkban egyes középhegységekből ismerjük. Tornyokban, 
pincékben, padlásokon, fák elálló kérge mögö: 
korán kezd vadászri, főként a fák koronái 
iránt nem túlzottan érzékeny, már a tél végén kijárogat rejtekéből. 
Évente két kölyke van. Apró rovarokkal él. Védett. 


2. Hosszúfülű denevér (Plecotus auritus). Körülbelül akkora, mint 
az előbbi. Füle hosszú, bundája vörösesbarna. Európában úgy- 
szólván mindenütt előfordul, nálunk főképpen a hegyvidéken él. 
Faodúkban, padlásokon, tornyokban tanyázik, télire barlangokba 
húzódik, ahol mindig magányosan alszik, hosszú füleit szárnyai alá 
simítja. Nyáron 1-2 kölyke van. Védett. 


3. Szürke hosszúfülű denevér (Plecotus austriacus). Az előbbi faj- 
hoz nagyon hasonló, de bundája szürkés. Európában a középső 
és a déli vidékeken él, hazánkban mindenütt közönséges, Padláso- 
kon, tornyokban tanyázik. Télen a barlangokat keresi fel, vagy 
valami alkalmas pincébe húzódik. Pihenőhelyét csak a sötétség 
beállta után hagyja el, de hosszú, előreálló füleiről röptében is fel- 
ismerhető. Rovarokkal táplálkozik. Védett. 


4. Hosszúszárnyú denevér (Miniopterus schreibersi). Közepes nagy- 
ságú denevér, szárnyterpesztése 310-330 mm. Fülei feltűnően ki- 
csinyek. Európa középső és déli tájain él, hazánkban a barlangok 
környékén találjuk. Néha pincékben, romokban is előfordul. 
Gyakran egyéb denevérfajokkal társul. Napnyugta után repül ki, 
hosszú, keskeny szárnyaival gyorsan, kicsit a fecskére emlékezte- 
tően repül. Többnyire magasan vadászik. Tápláléka éjszaka repülő 
apró lepkékből és más rovarokból áll. Védett. 

XI. tábla 


1. Allen galágója (Galago alleni). A galágók a félmajmokhoz, kö- 
zelebbről a lórifélék családjába tartoznak. Kis termetű éjszakai 
állatok. Jellemzőjük a hosszú, dúsan szőrözött farok, a nagy szem 
és a rovarevőkéhöz hasonlóan fejlett fogazat. Afrika meleg éghaj- 
latú tájain élnek. Az Allen galágója apró termetű állatka. Az 
egyenlítői Nyugat-Afrika nagy őserdeiben él. Ha megriasztják, 
ágról ágra ugrálva menekül, és pillanatok alatt eltűnik a sötétben. 
A száraz évszakban nyári álmot alszik. Többnyire két fiókája van, 
ezek 3 hónapig szopnak. 


2. Törpe fülesmaki (Galago senegalensis). Sima bundája szürke, 
némi vörhenyes árnyalattal. Szemei között és az orr körül jelleg- 
zetesen fehér. Hosszú farka a végén dúsan szőrözött. A törpe füles- 
maki gyakran látható állatkertekben és állatkedvelők otthonában. 
Afrikában a Szaharától délre fekvő nagy erdőségek lakója. Kítű- 
nően mászik, ha szükséges, több méteres ugrásokkal veti magát 
egyik ágról a másikra. A földre csak kivételes esetekben jön le. 
Hangja éles, néha a gyermeksíráshoz hasonló. Tápláléka elsősor- 
ban állati eredetű, különböző lepkékből, termeszekből, tücskök- 
ből áll, de néha madárfiókákat is rabol. 1-2 kölykét a nőstény nem 
viszi magával, hanem a fészekben hagyja őket, migeleség után jár. 


3. Demidov galágója (Galagoides demidovi). A legkisebb galágó- 
faj, az ember tenyerében is elfér. Bundája felül barna, alsóteste és 
a lábai sárgásak. Szeme feltűnően nagy, füle viszonylag rövid. 
Közép-Afrikában és a délnyugat-afrikai tengerpartok közelében 
levő őserdőkben él. Gyakran nappal is mozog. Fogságban köny- 
nyen tartható, rovarokat, tejet és gyümölcsöt eszik. 


4. Óriás fülesmaki (Galago crassicaudatus). Jóval nagyobb, mint 
az előbbi faj. Afrika egyenlítőtől délre fekvő erdeiben él. 

XII. tábla 


2 


1. Orosz sutaszárnyú mókus (Pteromys volans). Jóval kisebb a 
mókusnál, a farka is sokkal rövidebb. Elülső és hátulsó lábai 
zött szőrrel borított repülőhártya feszül, mely ugrás közben ejtő- 
ernyőszerűen működik. Segítségével a kis állat a facsúcsról ellódul- 
va akár 40 méteres ugrásra is képes! Tulajdonképpeni hazája Szi- 
béria, de előfordul Északkelet-Európában is. Kifejezetten erdő- 
lakó, egész életét a fákon tölti. Elsősorban a kevert állományú er- 
dőket kedveli. Harkályok vájta odúban tanyázik, a nőstény ebben 
hozza világra 2-4 kölykét, Téli álmot nem alszik. Tápláléka első- 
sorban különböző fák magvaiból áll, de időnként rovarokat és 
madárfiókákat is zsákmányol. Táplálékbőség idején raktárakat 
készít, volt, amelyikben 400 gramm felhalmozott magot is találtak. 


2. Burunduk (Tamias sibiricus). Alakja a mókuséra emlékeztet, de 
a farka kevésbé lompos. Bundája jellegzetesen csíkozott. A Szov- 
jetunió európai felének északkeleti részén az erdős sztyepp lakója, 
ezenkívül Ázsiában él. Erdei állat, de bozótosokban, folyóárterek- 
ben is megtaláljuk. Nappal jár táplálék után, a földön és az ága- 
kon egyaránt ügyesen mozog. Földi lyukakban, kidőlt fák odúiban 
tanyázik. Téli álma hat hónapig tart, nyomban utána párzik. A 
nőstény 35-40 napi vemhesség után általában 4-ő, de néha akár 
12 fiókát is szül. Tápláléka főként magvakból, gyümölcsökből és 
bogyókból áll, de rovarokat, csigákat, apró rágcsálókat és tojást 
is eszik. Ahol a burunduk gyakori, mint kártevőt tartják számon. 
Természetes ellenségei a különböző ragadozó madarakon kívül 
a róka, a farkas, a görény, a nyest és még számos állat. 


3. Szürke mókus (Sciurus carolinensis). Körülbelül akkora, mint 
a mi mókusunk. Fülein nincsen szőrpamacs. Észak-Amerikából 
a múlt század folyamán telepítették be a Brit-szigetekre. Új élő- 
helyén hamar megvetette a lábát, és a közönséges mókust fokoza- 
tosan kiszorítja az erdőkből. 

XIII. tábla 


1. Tigrisgörény (Vormela peregusna). A hazai görényfajokhoz ha- 
sonló alakú és mozgású, de azoknál valamivel kisebb, farka dúsab- 
ban szőrözött, színezete feltűnően tarka. Füle viszonylag nagy. 
Európának csak a délkeleti részein él, egyébként Közép-Ázsiáig 
honos. Bulgáriában ritka jelenség, a Szovjetunió európai felének 
déli, délkeleti tájain viszont elég közönséges. Hazánkból nem ke- 
rült elő. A tigrisgörény elsősorban a nyilt területeket kedveli. Elő- 
fordul a sziklákkal tarkított domboldalakon, bokrosokban, erdő- 
szélek közelében, de alkalmilag felbukkan a lakott területeken, 
kertekben, szőlőkben is. Elsősorban az esti szürkületben és éjszaka 
jár zsákmány után, kevéssé háborgatott vidékeken azonban nap- 
pal is láthatjuk. Főként a talajon mozog, de alkalmilag ügyesen 
mászik. Keresgélés közben gyakran két hátulsó lábára emelkedik , 
úgy figyel. Föld alatti odújában a nőstény kb. hatheti vemhesség 
után április-májusban 4-8 fiókát ellik. Évente csak egyszer köly- 
kezik. A kicsinyek 4-5 hétig szopnak, és háromhónapos korukban 
lesznek önállóak. A tigrisgörény tápláléka különböző apró emlő- 
sökből, elsősorban rágcsálók ból, a földön fészkelő madarak fiókái- 
ból és tojásaiból, valamint rovarokból áll. 


2. Tömpefarkú tobzoska (Manis temmincki). A" tobzoskák teste 
pikkelyes, arcuk megnyúlt, külsejükben inkább hüllőkre, mint em- 
lősökre hasonlítanak. A tömpefarkú tobzoska kifejlett példányai 
a méteres hosszúságot is elérhetik, súlyuk 6-8 kg. Kelet- és Dél- 
Afrika száraz bozóterdeiben élnek. Szeretik a homokos talajú 
területeket. Többnyire éjszaka járnak táplálék után, a nappalt a 
bozótban vagy üregekben töltik. Hangyákkal, termeszekkel táp- 
lálkoznak. 


3. Fehérhasú tobzoska (Manis tricuspis). Afrika déli esőerdőinek 


lakója. A kifejlett állat 75 cm hosszú. Többnyire a fákon mozog, 
hosszú, mozgékony farkával kapaszkodik. 

XIV. tábla 


1. Ürge (Citellus citellus). Kopár legelőkön, homokos területeken, 
vasúti töltések oldalában ma még sokfelé él az ürge hazánkban, 
de élőhelyei megszűnésével száma egyre csökken. Teste nyúlánk, 
bundája sárgásszürke, hátán elmosódott pettyezéssel. Fülkagylói 
rövidek. Európában csak a középső és délkeleti vidékeken él. Tár- 
sas természetű, ahol megtelepszik, mindig több család található 
együtt. Nappal jár táplálék után. A földbe függőlegesen lefelé veze- 
tő mély lyukat készít, ennek a végén van a tulajdonképpeni vacok. 
A nőstény április-májusban itt hozza világra 4-7 kölykét. Ezek 
15-20 napig szopnak, utána már a felszínre is kilátogatnak, és 
zöldet fogyasztanak. Önállósodásuk után a közelben készítenek 
új tanyát maguknak. Napközben a környéken szaladgálnak, időn- 
ként két hátulsó lábukra emelkedve kémlelik a környéket. A ve- 
szélyre jellegzetes füttyentéssel figyelmeztetik egymást. Az ürge 
kizárólag növényi anyagokkal: füvekkel, gyökerekkel, magokkal 
táplálkozik. Ősszel föld alatti lakásának valamennyi kijáratát gon- 
dosan eltömi, és téli álomba merül, melyből márciusban ébred. 
Hazánkban ma még nem védett, de miután állománya rohamosan 
fogy, előbb-utóbb védelmi intézkedésekre lesz szükség ahhoz, hogy 
ki ne pusztuljon Magyarország területéről. 


2. Gyöngyös ürge (Citellus suslicus). Keleti elterjedésű faj, hazánk- 
ban nem él. A Szovjetunió európai sztyeppéinek jellemző állata. 
Termete a mi ürgénkéhez hasonló, de annál valamivel kisebb. Bun- 
dájának világos pettyezése rendkívül jellegzetes, erről kapta nevét. 
Farka rövid, szeme alatt barna folt van. Életmódja a hazai ürgééhez 
hasonló. Föld alatti járatai igen hosszúak, néha a 7 métert is elérik. 
Téli álma hosszú, mindössze 5 hónapot tölt ébren. Ősszel rendkívül 
meghízik, úgy tér nyugovóra. 


3. Törpe ürge (Citellus pygmaeus). Kis termetű ürgefaj, igen rövid 
farokkal. A Szovjetunió európai területein gyakori, hazánkban 
nem él. 

XV. tábla 


1. Erdei pele (Dryomys nitedula). A pelék külsejükben a mókus- 
ra emlékeztető, apró termetű rágcsálók. Az erdei pele Európában a 
középső és a keleti részeken él, hazánkban nem gyakori. Lombos 
erdőkben tanyázik, fészkét harkályodúkba vagy a cinegék részére 
kihelyezett mesterséges fészekodúkba építi, néha fekete- vagy éne- 
kes rigó bokron épült fészkét alakítja át a maga számára. Éjszaka 
jár táplálék után. Gyümölcsöket, bogyókat, magokat, rovarokat 
fogyaszt. Október-április között téli álmot alszik. Védett. 


2. Nagy pele (Glis glis). Házi patkány nagyságú, lompos farkú rág- 
csáló. Európában csaknem mindenütt előfordul, hazánkban lomb- 
erdőkben, parkokban, kertekben él. Megtelepszik padlásokon, 
tornyokban is. Faodúba, sziklarepedésbe épített fészkében a nős- 
tény 20-25 napi terhesség után 3-10 kölyköt ellik. Ezek 3 hétig 
szopnak, és a következő tavasszal ivarérettek. A nagy pele hosszú, 
6-8 hónapos téli álmot alszik, miközben mókusszerűen lompos 
farkával takarózik. Tápláléka mindenféle gyümölcs és mag. Téli 
álmának megkezdése előtt rendkívül meghízik. Természetes ellen- 
ségei a baglyok, a nyest, a nyuszt és a vadmacska, házak körül 
a házimacska. Védett, 
. 

3. Mogyorós pele (Muscardinus avellanarius). A legkisebb hazai 
pelefaj, csak egér nagyságú. Európában eléggé elterjedt, hazánk- 
ban is gyakori. Lomberdőkben, cserjésekben, parkokban él. Fész- 
két faodúba, gyakran mesterséges cinegeodúba vagy szabadon, 
a bokrok ágaira építi. A nősténynek 3-5 kicsinye van, amelyek 
már 5-6 hetes korukban önállóak. Téli álmot alszik. Védett. 


4. Kerti pele (Eliomys guercinus). Nagyobb, mint az erdei pele. 


A szemén áthúzódó fekete csík a füle alá terjed, farka végén fekete- 
fehér bojt van. Hazánkban csak bagolyköpetekben találták. 

1. Tamariszkusz sivatagi egér (Meriones tamariscinus). A sivatagi 
egerek apró termetű rágcsálók, melyeknek Kelet-Európa és Ázsia 
sztyeppéin és félsivatagos területein számos faja él. A tamariszkusz 
sivatagi egér patkány nagyságú. Hosszú farkát a tövén rövid sző- 
rök fedik, a farok végén a szőrök ecsetszerűen megnyúltak. Bun- 
dája barnás, néha vörhenyesbe hajló, hasa és a lábujjak fehérek. 
A félsivatagok jellemző lakója, de folyóvölgyekben, művelt terü- 
leteken is előfordul. Föld alatti vackát általában olyan homok- 
domb alá készíti, melyen valami cserje él. Lakásának néha 5-6 ki- 
járata is van, gyakran több család él egymás közelében A sivatagi 
egerek rendkívül gyorsan futnak, menekülés közben néha nagyo- 
kat ugranak. A pockokkal ellentétben táplálékkeresés közben néha 
messzire eltávolodnak otthonuktól. Táplálékuk levelekből, hajtá- 
sokból és magokból áll, de kikaparják a talajból a gumókat és 
gyökereket is. Éjszaka mozognak, a nappalt vackukban töltik. Téli 
álmot nem alszanak. A nőstény évente két-három alkalommal 4-6 
fiókát ellik. Természetes ellenségei közé tartoznak a különböző 
baglyok, a róka, a görény és a menyét. 


2. Kis kínai sivatagi egér (Meriones meridianus). Hasonlít az előb- 
bi fajra, de lényegesen kisebb, mindössze erdes egér nagyságú. 
Bundája világos homokszínű, hasa hófehér. Hosszú farka egyszínű 
agyagsárgás. A homokos talajú, növényzettel ritkásan borított 
területeken él, de előfordul az erdőkben található homokfoltokon 
is. Bár helyenként nagyon gyakori, telepesen soha nem fordul elő, 
az egyes állatok mindig külön készítenek járatokat maguknak. Ha 
a hajnal táplálkozás közben lepi meg őket, ott helyben ásnak lyu- 
kat maguknak. A nőstény évente kétszer-háromszor 4-7 fiókát 
ellik. 


3. Líbiai sivatagi egér (Meriones erythrourus). Patkány nagyságú, 
farkának tövi része rozsdavörös. Ázsián kívül Észak-Afrikában él. 
Ősztől tavaszig nappal is mozog. 

1. Hörcsög (Cricetus cricetus). Rókavörös, fekete és fehér színei- 
vel, zömök testével és kurta farkával közismert rágcsálóink közé 
tartozik. Európában elsősorban a középső és keleti részeken él. 
Hazánkban különösen az Alföldön gyakori, és helyenként komoly 
mezőgazdasági kártevő. Önmaga ásta alagútrendszerben él, járatai 
akár két méter mélyre is lenyúlnak. Lakásának rendszerint 5-6 
kijárónyílása is van. A hörcsög összeférhetetlen természetű állat, 
a hím is csak a párosodás idején keresi fel a nőstényt. Évente két- 
szer 6-15 utóda van. Tápláléka úgyszólván valamennyi termesz- 
tett növény. Ősszel raktárakat készít, ahová pofazacskóiban hordja 
be a táplálékot. Néha 20-30 kg napraforgót, burgonyát és kuko- 
ricát gyűjt össze. Szívesen fogyaszt állati eredetű táplálékot is. Téli 
álma nem mély, ha felébred, raktáraiból falatozik. A hörcsög 
bátor állat, ha megszorítják , habozás nélkül nekiugrik a kutyának, 
sőt az embernek is, 


2. Törpe hörcsög (Cricetulus migratorius). Kisebb pocok nagy- 
ságú, bundája szürke, fekete szeme nagy. Kelet- és Délkelet-Euró- 
pában, ezenkívül Ázsiában él. Kultúrterületeken, homokos és fél- 
sivatagos vidékeken egyaránt előfordul. Gyakori a veteményes- 
kertek, szénapajták közelében. Lakóüregét maga ássa, vagy poc- 
kok járatait foglalja el. Nem alszik téli álmot, de hideg időben ke- 
vesebbet mozog. Növényi és állati táplálékot egyaránt fogyaszt. 


3. Örvös lemming (Dicrostonyx torguatus). A lemmingek apró ter- 
metű, tompa orrú, rövid farkú rágcsálók, melyek Európában ma 
csak az északi tájakon élnek, de évezredekkel előbb hazánk mai 
területén is előfordultak. Időnként, ha állományuk túlszaporodik, 
tömegesen kelnek vándorútra, és tekintélyes utakat tesznek meg. 
Az örvös lemming bundája télen fehéres (3), nyáron vörhenyes 
színezetű (3/a) világos nyakörvvel. Növényekkel táplálkozik. 

1. Mezei pocok (Microtus arvalis). Ezt a rövid farkú, szürkésbarna 
bundájú kis rágcsálót a mezőgazdaság első számú közellenségeként 
szokták emlegetni. Nem véletlenül, mert különösen 3-4 évenként 
jelentkező túlszaporodási idején nemcsak a kalászos és pillangós 
növényekben, hanem a répában és burgonyában is komoly káro- 
kat okozhat. Rendkívül szapora. A nőstény évente 5-6 alkalom- 
mal 4-6 utódot hoz a világra, s a tavaszi fiatalok már abban az 
évben maguk is szaporítanak. A mezei pocok mezőgazdaságilag 
művelt területeken, réteken, legelőkön, vasúti töltések oldalában 
egyformán otthon van. Zárt erdőbe nem megy, de télen a lakott 
területekre, gabonaraktárakba is behúzódik. Járatait maga készíti 
a földben, az egyes nyílások között keskeny ösvények biztosítják 
az összeköttetést. Természetes ellenségei közül első helyen áll az 
ölyv, a vércse, a bagoly és a róka, de sokat elfogyaszt a görény és 
a menyét is. Pocokjárásos években az ölyvek tápláléka úgyszólván 
kizárólag mezei pocokból áll. A csaknem egész Európában elter- 
jedt és gyakori állatka elleni küzdelemben ma már egyre nagyobb 
súlyt helyeznek a biológiai védekezés módjaira. 


2. Társas pocok (Microtus socialis). A mezei pocokra hasonlít, de 
valamivel kisebb. Keleti elterjedésű faj, mely a Szovjetunió déli 
és délkeleti vidékein, különösen a száraz sztyeppéken mindenütt 
gyakori. Érdekes, hogy ennek ellenére sem bírja az erős napsugár- 
zást, a közvetlen napfénynek kitett állatok 10-15 perc alatt elpusz- 
tulnak. A társas pocok nyári időben éppen ezért kizárólag éjszaka 
jár táplálék után. Minél gyérebb a növényzet, annál több járatot 
készítenek a föld alatt. Egyetlen pocok havonta 60 kg földet képes 
a felszínre hozni. A szaporodási időszak kora tavasztól a tél be- 
álltáig tart. A nőstények 30-35 naponként 6-9 kölyköt ellenek. 
A fiatalok már 15 napos korukban kijárnak az üregből, és zöldet 
is fogyasztanak, egyhónapos korukban már ivarérettek. 

1. Erdei pocok (Clethrionomys glareolus). A mezei pocokhoz ha- 
sonló nagyságú és alakú, de vörhenyes bundája attól jól megkülön- 
bözteti. Csaknem egész Európában előfordul, hazánkban a ligetes 
erdőkben, bokrosokban, folyóárterekben, mindenütt közönséges. 
Felbukkan az erdőkkel határos legelőkön, réteken és szántófölde- 
ken, télire néha pajtákba, szalmakazlak alá húzódik. Az erdőkben 
különösen a nedvesebb talajú részeket kedveli. Egyszerű odúját 
gyökerek közé, sziklák alá fúrja, a nőstény ott készíti el fészkét, 
ahol évente két-négy alkalommal 5-10 fiókát hoz a világra. A 
fiatal állatok gyorsan növekednek, és már kéthónapos korukban 
ivarérettek. A mezei pocokéhoz hasonló túlszaporodások ennél a 
fajnál azonban nem fordulnak elő. Tápláléka füvekből, az erdőben 
található magokból, fakéregből és rovarokból áll. A csemeték tör- 
zsének megrágcsálásával erdészetileg kárt okoznak. Természetes 
ellenségei között első helyen a róka, a nyuszt, a nyest és a macska- 
bagoly áll. 


2. Nagyfogú erdei pocok (Clethrionomys rufocanus). Az előbbinél 
nagyobb. Bundája felül vörhenyesbarna, oldalai szürkék. Európá- 
ban csupán Skandináviában, ott is az északi részeken, fenyő-, 
nyír- és fűzállományokban, sziklák között él. Élőtmódja az erdei 
pocokéhoz hasonló, de nincs annyira fás területekhez kötve. Ügye- 
sen mászik, néha felbukkan lakóépületekben is. Tápláléka külön- 
böző füvekből, hajtásokból, gyökerekből áll, de itt-ott rovarokat 
is fogyaszt. Nappai is jár táplálék után. 


3. Földi pocok (Pitymys subterraneus). Kisebb, mint a mezei po- 
cok, melyhez igen hasonlít, de háta sötétszürke, vörhenyesbarna 
árnyalattal, szeme kicsi, füle alig látszik. Európában elsősorban 
a középső és déli részeken él. Hazánkban főként erdei faj, a ned- 
vesebb talajú részeket kedveli. Elsősorban éjszaka mozog, de csen- 
des erdőben nappal is láthatjuk. 

1. Patkányfejű pocok (Microtus oeconomus). Ez a mezei pocokhoz 
hasonló külsejű, de annál nagyobb rágcsáló valamikor a jégkorszak 
idején Európa középső tájain mindenütt előfordult. Állománya 
azóta északra szorult vissza, de a Kárpát-medencében, mindenek- 
előtt hazánkban néhány ponton szigetszerűen megmaradt. A ned- 
ves, mocsaras területeket kedveli. Föld alatti fészkéhez több ala- 
gutat is készít, ezek egyike rendszerint a víz közelében nyílik. Kitű- 
nően úszik, menekülés közben alámerül, és a felszín alatt igyekszik 
rejtekébe. A nőstény mohából, kákából és gyékényből készített 
fészkében évente három-négy alkalommal 6-8, néha 10 fiókát 
ellik. Tápláléka fűfélékből és egyéb növényi anyagokból áll. Nap- 
pal és éjszaka egyaránt mozog. Mint ritka maradványfaj, védett. 


2. Csalitjáró pocok (Microtus agrestis). Valamivel nagyobb, mint 
a mezei pocok. Európában csak a középső és az északi részeken él, 
hazánkban a Dunántúl déli és délnyugati feléből ismerjük. Élet- 
módja a patkányfejű pocokéhoz hasonló, szintén a nedves réteken, 
mocsarak közelében, mély fekvésű mezőgazdasági területeken, 
ligetes, nyirkos talajú erdőkben él. Főként éjszaka mozog, de néha 
nappal is jár táplálék után. Különböző füveket, gyökereket rág- 
csál, télen a fák kérgét is eszi. Fészkét föld alatti odítjában, de néha 
csak a növényzet közé, a talajra építi. A nőstény évente kétszer- 
háromszor 5-7, néha több fiókát szül. Ritkasága miatt védett. 


3. Havasi pocok (Microtus nivalis). Nagyobb, mint a mezei pocok, 
bundája jellegzetesen szürke. Európa középső és déli tájainak ma- 
gas hegységeiben szigetszerűen él. Hozzánk legközelebb Szlovákiá- 
ban fordul elő. A hegyekben 4700 méterig hatol fel. Kedveli a szik- 
lás, napsütötte tisztásokat, a patakok környékét, gyakran behúzó- 
dik erdei faházak belsejébe is. Főként nappal jár táplálék után. 
Szaporodásmódja nagyjából megegyezik az előbbi fajokéval. 

1. Vízipocok (Arvicola terrestris). Az Amerikából Európába be- 
hurcolt pézsmapockon kívül a legnagyobb hazai pocokfaj, kisebb 
patkány nagyságú. Nádasok szélén, árokpartokon, mocsarakban 
mindenütt előfordul. Néha a víztől viszonylag távol, réteken, ker- 
tekben, kukoricaföldön is tanyát üthet, de mindig ragaszkodik a 
sűrű növényzethez. Tekervényes járatait patakpartok oldalába, 
vízből kiemelkedő kis szigetekbe vájja. A atok közül néhány 
mindig közvetlenül a vízbe nyílik. Kitűnően úszik, és bár elsősor- 
ban éjszakai állat, nyugodtabb helyeken nappal is megfigyelhetjük. 
Tápláléka a vízirózsától kezdve a nádhajtásokon keresztül egészen 
a termesztett növényekig nagyon változatos. Kagylókat, rákokat 
és rovarokat is eszik, A nőstény a föld alatt vagy a nádtorzsák kö- 
zött szabadon épített fészkében évente háromszor-négyszer köly- 
kezik. A fiókák száma általában 6-8, de feljegyeztek már 14-es 
fészekaljat is. A tavasszal született kicsinyek a mezei pocokhoz 
hasonlóan még abban az évben maguk is szaporítanak. Ahol na- 
gyon elszaporodik, telepesen él együtt, és károkat okozhat. 


2. Nyugati vízipocok (Arvicola amphibius). Valamivel nagyobb, 
mint a hazánkban honos faj. Elterjedése Európa nyugati és dél- 
nyugati részeire korlátozódik. Folyók, tavak mentén, nedves réte- 
ken él, de kertekben, szántóföldeken is előfordul. Életmódja nagy- 
jából megegyezik a közönséges vízipocokéval, fészkét néha fűzfák 
alacsony odvába rejti. 


3. Havasi őspocok (Dolomys bogdanovi). Európa talán legritkább 
apróemlős-faja, melynek életmódjáról, szokásairól ma is csak na- 
gyon keveset tudunk. Valamikor sokkal gyakoribb volt, élt ha- 
zánk területén is, de azután már azt hitték, végképp kipusztult. 
Végül a jugoszláviai hegyekben sikerült megtalálni, s ma is csak 
néhány pontról ismerjük előfordulását. Sziklás hegyi lejtőkön él, 
táplálékát az ottani szegényes növényzet adja. Csekélyke állomá- 
nyát főleg a gyűjtők veszélyeztetik. 

1. Pirók egér (Apodemus agrarius). A hátán végighúzódó fekete 
csík nagyon jól elkülöníti rokonaitól, legfeljebb a hazánkban igen 
ritka csíkosegérrel téveszthetjük össze. Keleti elterjedésű faj, Euró- 
pa középső részein már csak helyenként él. Hazánkban a Dunántúl 
déli feléről, a Csepel-sziget környékéről és az ország északkeleti 
részéből ismerjük. Mezőgazdasági területeken, réteken, folyóár- 
téri erdőkben él, de felbukkan ligetekben, kertekben is. Télire lakó- 
házakba, pajtákba is behúzódik. Főként éjszaka mozog, de nappal 
is láthatjuk. Téli álmot nem alszik. Egyes években állománya a 
megszokottnak többszörösére emelkedik. A nőstény évente há- 
rom-négy alkalommal 5-6 fiókát ellik, melyek két és fél hónapos 
korukban már maguk is ivarérettek. A pirók egér hazánkban nem 
tartozik a leggyakoribb apró rágcsálók közé, de azokban az évek- 
ben, amikor állománya felszaporodik, mezőgazdasági károkat 
okozhat. 


2. Törpe egér (Micromys minutus). Csinos, apró egérke, mely élet- 
módját tekintve erősen eltér társaitól. Míg ugyanis a többi hazai 
egérfaj földi lyukban, épületek üregeiben vagy más alkalmas he- 
lyen tanyázik, a törpe egér növényi anyagokból készített öklömnyi 
fészkét árokparti kórók közé, nádszálakra sépíti. A fészek föld 
feletti elhelyezkedéséből is következik, hogy a kis állat kitűnően 
kúszik, ügyesen kapaszkodik egyik nádszálról a másikra, közben 
hosszú farkával rögzíti magát. Hazánkban elsősorban nádasok 
környékén, gazos árokpartok mentén, folyóárterekben él. Szapora 
állat, a nőstény évente háromszor-négyszer ellik, egy-egy alkalom- 
mal 4-8 kölyke van. Téli álmot nem alszik, de az ebben az időszak- 
ban készített fészke nagyobb, mint a nyári, és főként mohából áll. 
Ilyenkor néha pajtákba, istállókba is behúzódik. Ellenségei első- 
sorban a különböző baglyok, azután a hermelin, a menyét, a gö- 
rény és a róka. A törpe egér jól berendezett és megfelelő magasságú 
terráriumban könnyen tartható. Eleségül különböző magokat és 
gyümölcsöt adhatunk. A fogságban is szaporodik. 

1. Erdei egér (Apodemus sylvaticus). A hazai apróemlős-fajok kö- 
zül egyike a leggyakoribbaknak. Erdőkben, ligetekben, bokrosok 
környékén és mezőgazdasági területeken egyaránt előfordul. Első- 
sorban éjszaka és szürkület táján tevékenykedik. Társas természe- 
tű. Föld alatti üregeit maga készíti, de miután igen ügyesen kúszik, 
harkályodúkban vagy a cinegék részére kihelyezett mesterséges 
odúban is tanyát üthet. Ugyanitt télire eleséget is gyűjt magának. 
Mozgása gyors, váratlan, nagy ugrásokkal menekül. A nőstény 
füvekből és más növényi anyagokból készített fészkében évente 
háromszor-négyszer 5-6 utódot szül. Ezek eleinte csupaszok és 
vakok, de gyorsan növekednek, és 3 hónapos korukban már ivar- 
érettek. Tápláléka elsősorban különböző fák terméséből, a mező- 
kön a termesztett növények magvaiból áll. Az ősszel lakóházakba 
és kamrákba húzódott példányok rágcsálásuk miatt általában nem 
kívánatos látogatók. Az erdei egér állománya vidékenként és éven- 
ként erősen ingadozhat. 


2. Sárganyakú erdei egér (Apodemus flavicollis). Valamivel na- 
gyobb, mint az előbbi. Bundájának vörhenyesbarna színe rend- 
szerint éles határral különül el az alsótest fehér szőrzetétől. Torkán 
sárgás örv, de legalábbis nagyobb folt látható. Burópa legnagyobb 
részén honos, a hegyekben 2000 méterig is felhatol. Hazánkban 
elsősorban erdőlakó. Vacka gyökerek között, sziklarepedésben, 
ölfarakás alatt, földi lyukban van. Még ügyesebben mászik, mint 
az erdei egér, a természetes és kihelyezett mesterséges odúkat a kis- 
emlősök közül leggyakrabban ez a faj foglalja el. Legfőbb ellen- 
ségei a baglyok, főként az erdei fülesbagoly és a macskabagoly, 
ezenkívül a nyest, a nyuszt és a róka. Házak körül a macska vadá- 
szik rá. 


3. Szirti egér (Apodemus mystacinus). Elterjedése a Balkán déli 
felére szorítkozik. Sziklás talajú erdőkben, bokrosokban, kőfalak 
közelében tanyázik. Életmódja alig ismert. 

1. Vándorpatkány (Rattus norvegicus). Az emberek nagy többsége 
már eleve ellenszenvet érez a rágcsálókkal szemben, és ez a patká- 
nyokra még inkább áll. A vándorpatkány világpolgár, mindenütt 
megvetette a lábát, ahol csak az ember megjelent. Elsősorban vá- 
rosokban, kikötőkben, csatornarendszerekben tanyázik, de egy 
része a nyári időszakban a földekre, kertekbe is kihúzódik, és az 
ősz beálltáig ott marad. A kifejlett állat bundája általában barna, 
de feketések is akadnak. Előrelapított füle nem éri el a szemet. Mi- 
után a vándorpatkány a raktárakban és egyebütt okozott nagy 
gazdasági kár mellett különböző járványok terjesztője is lehet, szé- 
les körű és a legmodernebb eszközökkel dolgozó , hadjárat" indult 
ellene. Legutóbb Budapesten volt ilyen intézményes patkányirtás. 
A rendkívül alkalmazkodóképes és hihetetlenül szapora állat azon- 
ban igyekszik elveszített területeit újból meghódítani. A nőstény 
három-öt alkalommal ellik évente, egyszerre 7-8, de néha 12 kölyke 
is van. Ezek 3 hónapos korukban már ivarérettek. Miután első- 
sorban éjszaka mozog s ráadásul az épületeknek főként a föld alatti 
részeiben, ritkán kerül szem elé, de hátrahagyott ürüléke és a rá- 
gásnyomok alapján jelenléte könnyen megállapítható. Kitűnően 
úszik, többek között ez is hozzájárult ahhoz, hogy a hajók köz- 
vetítésével a legtöbb kikötőben megjelent. Ametika egyes nagy 
kikötővárosaiban óriási költséggel igyekeznek útját a tenger felől 
elvágni. Természetes ellenségei a nagyobb baglyok, különösen az 
uhu, valamint a görény és a menyét. A házi macskák a kifejlett 
patkányt csak ritkán fogják meg, legtöbbjük inkább elkerüli az 
erős és ugyancsak harapós állattal való találkozást. 


2. Házi patkány (Rattus rattus). Kisebb, mint a vándorpatkány, 
bundája feketés. Füle előrelapítva a szeméig ér. Európa legnagyobb 
részén honos, de elterjedése egyenlőtlen. Élőhelyeiről a vándor- 
patkány szorította ki. 

XXV. tábla 


1. Házi egér (Mus musculus). Az éléskamrák, pincék és padlások 
apró szürke lakóit szinte mindenki ismeri. Kevesen tudják azon- 
ban, hogy Európa déli, középső és keleti részein a házi egerek egy 
része a mezőkön a pirók egérhez hasonló életmódot folytat. Földi 
lyukakban élnek, és táplálékukat egész éven át a környéken talál- 
ható növények és azok magvai alkotják. Ősszel a tarlókon talált 
kalászokat és a kipergett szemet egy kupacba hordják, és földdel 
betemetik. Az úgynevezett güzühordás és a fészek között föld 
alatti folyosó vezet, az összetartó család tagjai ezen át közleked- 
nek. Néha komoly mennyiséget gyűjtenek össze, a Szovjetunióban 
találtak már 7-16 kg-os raktárakat is. Az ember közelében élő állo- 
mány merőben más életmódot folytat. Egy-egy család tagjai leélhe- 
tik életüket ugyanabban a kamrában, pincében vagy padláson. Táp- 
lálékuk az ember jóvoltából biztosítva van, így napi mozgásterüle- 
tük nagyon kicsi. A házi egér általában éjszaka mozog, de ahol 
csendet és nyugalmat talál, nappal is előmerészkedik rejtekéből. 
Jelenlétét legbiztosabban az apró ürülékekről állapíthatjuk meg, 
de ahol nagyon elszaporodtak, a vizelet szaga, , az egérszag" is 
nyomban érezhető, mihelyt a helyiségbe lépünk. A nőstény a fész- 
két küszöb alá, fali lyukba, szekrények limlomjai közé készíti, s 
ehhez mindenféle apróra rágott papírt, rongyot"stb. felhasznál. 
Évente négyszer-hatszor ellik, egyszerre 4-8 (10) fiókája van. Az 
ellések 30-35 naponként követik egymást, a fiatalok 2 hónapos 
korukban ivarérettek. Főként a gyöngybagoly és a házimacska 
pusztítja. 


2. Egyiptomi tüskés egér (Acomys cahirinus). Külsejében az erdei 
egerekhez hasonlít, de azoknál kisebb. Háta középvonalában tüs- 
kés, kemény szőrszálak merednek föl, magyar neve innét szárma- 
zik. Ázsiai elterjedésű, Európában csak Görögország déli felén él. 
Elsősorban a száraz talajú, sziklás területeket kedveli. Éjszaka jár 
táplálék után. Életmódját csak nagyon kevéssé ismerjük. 

XXVI. tábla 


1. Nyugati földikutya (Spalax leucodon). A földikutyák életmódja 
és nagysága a vakondéra emlékeztet. Elkorcsosult szemük alig gom- 
bostűfejnyi, fülük is csökevényes. Egész életüket a föld alatt élik 
le, a felszínre csak ritkán és rövid időre jönnek. Hazánkban a nyu- 
gati földikutya csak az Alföld néhány pontján él, az állomány a 
korábbi kíméletlen üldözés és élőhelyeinek felszámolása miatt erő- 
sen megfogyott. Ma teljes védelem alatt áll, nemzetközileg is ko- 
moly természetvédelmi értéket jelent. Járatai mélyre — másfél, télen 
akár háromméternyire — vezetnek le a föld alá. A növények gumóit 
és gyökereit alulról közelíti meg, s úgy fogyasztja el. Raktárakat is 
készít, ahová hagymát, burgonyát, sárgarépát, gyökereket halmoz 
össze. A járatok készítése közben feleslegessé vált földet a felszínre 
nyomja ki, így keletkeznek a vakondéra emlékeztető, de annál na- 
gyobb és durvább rögökből álló túrásai. A földikutya nem szapora 
állat, a nőstény évente általában csak egyszer, 2-4 kölyköt ellik. 
Téli álmot nem alszik, de hideg időben napokig a vackán marad. 
A földikutya utolsó hazai mentsvárai azok az ősgyepek, melyek 
védelem alá kerültek. A védelemnek köszönhető, hogy az utóbbi 
években az állomány lassú emelkedését figyelték meg. 


2. Keleti földikutya (Spalax micropthalmus). Az előbbihez ha- 
sonló, de annál valamivel nagyobb termetű. Bundájának színe 
szürke, feje teteje fehéres. Elterjedése Kelet-Európa. A Szovjetunió 
egyes területein, ahol ez a földikutyafaj ma még gyakori, a kár- 
tevők közé sorolják. Járatai elsősorban a felszín alatt, csekély mély- 
ségben vezetnek, és összességükben akár 400 m hosszúak is lehet- 
nek. Túrásai is rendkívül nagyok, kerületük néha eléri a három mé- 
tert! Találtak már olyan raktárat, ahol több mint 14 kg élelem, 
gyökérdarabkák, burgonya, tölgymakk és más táplálék volt fel- 
halmozva. Rejtett életmódja miatt a földikutyának alig van termé- 
szetes ellensége. 

XXVII. tábla 


1. Csíkosegér (Sicista subtilis). A szöcskeegerek egyetlen hazai 
képviselője. Keleti elterjedésű, Magyarországon csak az Alföld 
néhány pontján él. Hosszú farka és a hátán végigfutó fekete csík 
jellemzi. Kisebb, mint a szintén csikos hátú pirók egér, Helyenként 
száraz legelőkön, másutt kultúrterületeken él. Elsősorban éjszaka 
mozog, nappal csak ritkán jön elő föld alatti rejtekéből. Farkát 
kapaszkodásra is használja. Fészkét földi lyukban, néha bokrok 
alá, finom növényi anyagokból építi. Téli álmot alszik. Tápláléka 
apró magokból, rovarokból áll. Életmódjáról, szaporodásáról ke- 
veset tudunk. Ritkasága miatt védett. 


2. Északi csíkosegér (Sicista betulina). Nagyon hasonlít az előbbi- 
hez, de a farka még hosszabb. Európában inkább északi elterjedé- 
sű, de előfordulása mindenütt szigetszerű. Néhány helyen, így pél- 
dául Csehszlovákiában, Közép-Európában is előfordul, Erdőkben 
él, ahol a nedvesebb talajú részeket kedveli. Éjszaka jár táplálék 
után. Ügyesen mászik, menekülés közben néha nagyokat ugrik. 
Ellenségei elsősorban a különböző baglyok közül kerülnek ki, de 
pusztítja a nyest, a menyét és a róka is. 


3. Nagy lófejű egér (Alactaga major). Az ugróegertkre az erős és 
hosszú hátulsó lábpár jellemző. Viszonylag gyengék az elülső lá- 
bak, melyeket ugrálás közben a kengurukra emlékeztetően maguk 
előtt tartanak. A nagy lófejű egér a Szovjetunió sztyepp és erdős 
sztyepp területein mindenütt gyakori, de előfordul Szibéria nyugati 
felén is. Föld alatti üregeit főleg nagy metszőfogaival ássa ki. Jára- 
tainak teljes hossza több méter is lehet. Növényi táplálékkal, fü- 
vekkel és magokkal él. A dinnyeföldeken a termés megdézsmálásá- 
val káros. 


4. Ötujjú ugróegér (Alactaga euphratica). A Közel-Kelet és csak- 
nem az egész Arab-félsziget jellemző lakója. Életmódja nagy vona- 
lakban megegyezik a többi ugróegérfajéval. 

XXVIII. tábla 


1. Európai ichneumon (Herpestes ichneumon). Hossza farkával 
együtt eléri az 1 métert. Bundája barnás, farka igen jellegzetes: 
a tövénél vaskos, a végén elhegyesedő. Európában eredetileg csak 
Spanyolországban élt, betelepítés útján azonban Jugoszláviába és 
legújabban Olaszországba is eljutott. Egyébként afrikai és ázsiai 
elterjedésű. Kipling Riki-tiki-tévi című könyve révén mint monguz 
ismert. A nyílt, lehetőleg vízhez közel eső helyeket kedveli. Éjszaka 
jár zsákmány után. Mindent elfog, ami csak az útjába kerül. Külö- 
nösen sok patkányt pusztít, de megöli a halálos mérgű homoki 
viperát is. A baromfiak között tett kártétele miatt helyenként üldö- 
zik. Állatkertekben gyakran látható. 


2. Törpe ichneumon (Helogale parvula). Sokkal kisebb, mint euró- 
pai rokona. Afrika déli és délkeleti tájain él, ahol a száraz szavan- 
nán és az erdőkben tanyázik. Társas természetű, néha egy nagyobb 
termitavárban 10-15 vagy még több állat lakik együtt. Főként rova- 
rokkal él, de apró hüllőket is fogyaszt, s kirabolja az útjába kerülő 
madárfészkeket. A nőstény 2-4 kölykét sziklaüregben vagy faodú- 
ban hozza világra. 


3. Zorilla (Ictonyx striatus). Görény nagyságú rákadozó, igen jel- 
legzetes színezettel. Afrika középső, keleti és déli tájain él. Első- 
sorban a szavannák és más nyílt területek lakója, de a magasabb 
hegyekben is előfordul. Főként éjszaka mozog, a nappalt szikla- 
üregben vagy földi lyukban alvással tölti. Apró rágcsálókra vadá- 
szik, de hüllőket, néha nagyobb kígyókat is zsákmányul ejthet. 
Felingerelve bűzös váladékát lövi támadója felé. 


4. Szurikáta (Suricata suricata). Kis testű, társasan élő állatfaj, 
mely Dél-Afrika száraz sztyeppéin földi lyukakban telepszik meg. 
Rendkívül kíváncsi természetű, gyakran ürge módjára felemelked- 
ve leselkedik. Nappal keresi rovarokból, csigákból és apró emlő- 
sökből álló táplálékát. Állatkertekben könnyen tartható. 

